Ο Δήμος Βοΐου ενημερώνει ότι το Υπουργείο Περιβάλλοντος και Ενέργειας εξέδωσε τις με Α.Π. οικ. ΥΠΕΝ/ΔΠΔΥΠ/63205/906/11-06-2024 νεότερες διευκρινήσεις σχετικά με τη διάρκεια ισχύος των αδειών χρήσης ύδατος, σύμφωνα με το άρθρο 6, παρ. 4 της ΚΥΑ 146896/2024, όπως ισχύει. Με το έγγραφο αυτό, το Υπουργείο ενημερώνει ότι:

1. Οι άδειες χρήσης ύδατος που έχουν εκδοθεί/εκδίδονται έως την ημερομηνία δημοσίευσης σε ΦΕΚ της έγκρισης της 2ης Αναθεώρησης του ΣΔΛΑΠ του οικείου Υδατικού Διαμερίσματος, ισχύουν για ένα έτος μετά την ημερομηνία δημοσίευσης. *(Σημειώνουμε ότι το ΦΕΚ έγκρισης 2ης Αναθεώρησης του ΣΔΛΑΠ Δυτικής Μακεδονίας εκδόθηκε στις 23-7-2024 (ΦΕΚ Α/111/23-7-2024).*
2. Οι άδειες χρήσης ύδατος που εκδίδονται μετά την έγκριση της 2ης Αναθεώρησης των ΣΔΛΑΠ (δηλαδή της δημοσίευσης σε ΦΕΚ) λήγουν ένα έτος μετά την επόμενη (3η) Αναθεώρηση και όχι νωρίτερα του τέλους του 2028, καθώς για την έκδοσή τους λαμβάνονται υπόψη οι νέες απαιτήσεις, τα μέτρα και οι περιορισμοί που έχουν θεσπισθεί με τα νέα αναθεωρημένα ΣΔΛΑΠ.

Κατά συνέπεια, καλούνται οι ενδιαφερόμενοι δημότες των οποίων οι άδειες χρήσης ύδατος λήγουν, να προσέλθουν εγκαίρως στον Δήμο και να υποβάλλουν αιτήσεις για την ανανέωση των αδειών τους, καθώς και τα απαιτούμενα κατά περίπτωση δικαιολογητικά.

Για περισσότερες πληροφορίες καλέστε στο 24653-50141 (Ξανθούλη Σ.)

Σχετικά αρχεία:

* *Το με Α.Π. οικ. ΥΠΕΝ/ΔΠΔΥΠ/63205/906/11-06-2024 έγγραφο ΥΠΕΝ*
* *Αίτηση ανανέωσης άδειας*
* *ΥΔ περί μη αλλαγής στοιχείων (κατά περίπτωση)*